ประกาศคณะกรรมการป้องกันและปราบปรามการทุจริตแห่งชาติประกาศคณะกรรมการป้องกันและปราบปรามการทุจริตแห่งชาติเรื่องหลักเกณฑ์การนับระยะเวลาการดำรงตำแหน่งประเภททั่วไปเพื่อประโยชน์ในการเลื่อนและแต่งตั้งให้ดำรงตำแหน่งในระดับที่สูงขึ้นของตำแหน่งประเภทวิชาการพ.ศ. ๒๕๕๒ โดยที่เป็นการสมควรกำหนดหลักเกณฑ์การนับระยะเวลาการดำรงตำแหน่งประเภททั่วไปเพื่อประโยชน์ในการเลื่อนและแต่งตั้งให้ดำรงตำแหน่งในระดับที่สูงขึ้นของตำแหน่งประเภทวิชาการอาศัยอำนาจตามความในมาตรา๑๐๗ มาตรา ๑๑๐ และมาตรา ๑๑๒แห่งพระราชบัญญัติประกอบรัฐธรรมนูญว่าด้วยการป้องกันและปราบปรามการทุจริต พ.ศ.๒๕๔๒ ประกอบกับมาตรา ๖๓ และมาตรา ๑๓๒ แห่งพระราชบัญญัติระเบียบข้าราชการพลเรือนพ.ศ. ๒๕๕๑ ประกาศคณะกรรมการป้องกันและปราบปรามการทุจริตแห่งชาติ เรื่องการจัดทำมาตรฐานกำหนดตำแหน่งและจัดตำแหน่งข้าราชการสำนักงาน ป.ป.ช.เข้าประเภทตำแหน่ง สายงาน และระดับตำแหน่งตามมาตรฐานกำหนดตำแหน่ง พ.ศ. ๒๕๕๒และประกาศคณะกรรมการป้องกันและปราบปรามการทุจริตแห่งชาติ เรื่องการย้ายข้าราชการสำนักงาน ป.ป.ช. ซึ่งได้รับวุฒิเพิ่มขึ้น พ.ศ. ๒๕๕๒ จึงมีประกาศดังนี้ข้อ ๑ ประกาศนี้เรียกว่า ประกาศคณะกรรมการป้องกันและปราบปรามการทุจริตแห่งชาติเรื่อง หลักเกณฑ์การนับระยะเวลาการดำรงตำแหน่งประเภททั่วไปเพื่อประโยชน์ในการเลื่อนและแต่งตั้งให้ดำรงตำแหน่งในระดับที่สูงขึ้นของตำแหน่งประเภทวิชาการพ.ศ. ๒๕๕๒ข้อ ๒[๑] ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้กำหนดระยะเวลาการดำรงตำแหน่งประเภทวิชาการและนับระยะเวลาการดำรงตำแหน่งประเภททั่วไปรวมกับระยะเวลาการดำรงตำแหน่งประเภทวิชาการเพื่อประโยชน์ในการเลื่อนและแต่งตั้งให้ดำรงตำแหน่งในระดับที่สูงขึ้นดังนี้๓.๑ข้าราชการดังกล่าวจะต้องดำรงตำแหน่งประเภทวิชาการระดับปฏิบัติการตามที่ได้รับแต่งตั้งมาแล้วไม่น้อยกว่า๑ ปี และ๓.๒ให้นับระยะเวลาการดำรงตำแหน่งตั้งแต่ระดับ ๓ ขึ้นไปหรือได้รับเงินเดือนไม่ตํ่ากว่าขั้นต่ำของตำแหน่งประเภทวิชาการระดับปฏิบัติการและให้นับระยะเวลาการดำรงตำแหน่งประเภททั่วไปเป็นระยะเวลาการดำรงตำแหน่งประเภทวิชาการได้กึ่งหนึ่งดังนี้๓.๒.๑ผู้ดำรงตำแหน่งระดับ ๒ และผู้ดำรงตำแหน่งระดับ ๓ ของสายงานที่เริ่มต้นจากระดับ ๒ที่ได้รับแต่งตั้งให้ดำรงตำแหน่งประเภททั่วไประดับปฏิบัติงานเมื่อนำระยะเวลาการดำรงตำแหน่งดังกล่าวมานับรวมกับระยะเวลาการดำรงตำแหน่งประเภทวิชาการระดับปฏิบัติการที่กำหนดตาม๑. แล้ว หากมีระยะเวลาของการดำรงตำแหน่งรวมกันไม่น้อยกว่า ๗ ปีรวมทั้งต้องได้รับเงินเดือนไม่ต่ำกว่าขั้นต่ำของตำแหน่งประเภทวิชาการระดับชำนาญการถือว่าผู้นั้นเป็นผู้มีคุณสมบัติครบถ้วนที่จะเข้ารับการคัดเลือกเพื่อแต่งตั้งให้ดำรงตำแหน่งประเภทวิชาการระดับชำนาญการได้๓.๒.๒ผู้ดำรงตำแหน่งระดับ ๔ ของสายงานที่เริ่มต้นจากระดับ ๒ที่ได้รับแต่งตั้งให้ดำรงตำแหน่งประเภททั่วไประดับปฏิบัติงานเมื่อนำระยะเวลาการดำรงตำแหน่งดังกล่าวมานับรวมกับระยะเวลาการดำรงตำแหน่งประเภทวิชาการระดับปฏิบัติการที่กำหนดตาม๑. แล้ว หากมีระยะเวลาการดำรงตำแหน่งรวมกันไม่น้อยกว่า ๕ ปีรวมทั้งต้องได้รับเงินเดือนไม่ต่ำกว่าขั้นต่ำของตำแหน่งประเภทวิชาการระดับชำนาญการถือว่าผู้นั้นเป็นผู้มีคุณสมบัติครบถ้วนที่จะเข้ารับการคัดเลือกเพื่อแต่งตั้งให้ดำรงตำแหน่งประเภทวิชาการระดับชำนาญการได้๓.๒.๓ผู้ดำรงตำแหน่งระดับ ๕ ขึ้นไปของสายงานที่เริ่มต้นจากระดับ ๒ ที่ได้รับแต่งตั้งให้ดำรงตำแหน่งประเภททั่วไประดับชำนาญงานเมื่อนำระยะเวลาการดำรงตำแหน่งดังกล่าวมานับรวมกับระยะเวลาการดำรงตำแหน่งประเภทวิชาการระดับปฏิบัติการที่กำหนดตาม๑. แล้ว หากมีระยะเวลาการดำรงตำแหน่งรวมกันไม่น้อยกว่า ๓ ปีรวมทั้งต้องได้รับเงินเดือนไม่ต่ำกว่าขั้นต่ำของตำแหน่งประเภทวิชาการระดับชำนาญการถือว่าผู้นั้นเป็นผู้มีคุณสมบัติครบถ้วนที่เข้ารับการคัดเลือกเพื่อแต่งตั้งให้ดำรงตำแหน่งประเภทวิชาการระดับชำนาญการได้ประกาศ ณ วันที่ ๒๓มิถุนายน พ.ศ. ๒๕๕๒ปานเทพ กล้าณรงค์ราญประธานกรรมการป้องกันและปราบปรามการทุจริตแห่งชาติ[๑] ราชกิจจานุเบกษาเล่ม ๑๒๖/ตอนที่ ๖๙ ก/หน้า ๙/๑๗ กันยายน ๒๕๕๒